**Jautājumi novadpētniecības ekspertu paneļdiskusijai**

1. Angļu valodā novadpētniecības darba apzīmēšanai tiek izmantoti divitermini ‘local studies’ [Novadpētniecība — kompleksa novada izpēte: pagātne, tagadne un nākotne] un ‘local history’ [Vietējā vēsture jeb Novada (lokālā) vēsture – piederošs vai saistīts ar kāda novada vai nelielas vietas vēstures izpēti. Tā ir vēsturiska dimensija saistīta ar pagātnes izpēti.] **Kādu terminu lietot latviešu valodā**? Senāk pastāvējuši termini: novadniecība, reģionālistika, lokalistika, “dzimtenes mācība”, patriotika.
2. Ja bibliotēkai nav resursu visu novadpētniecības darba virzienu veikšanai, kurus virzienus būtu jāizvēlas kā prioritārus?
3. Vai un ciktāl bibliotekāram jāiedziļinās novada vēstures izpētē? Viedoklis: bibliotekāram nav jābūt pētniekam vēsturniekam, bet gan jāvāc, jāglabā resursi, jānodrošina pieejamība informācijai, labi jāpārzina informācijas avoti, to meklēšanas iespējas un rīki.
4. Administratīvi teritoriālo reformu rezultātā novadu robežas, nosaukumi mainās — kā šādos gadījumos turpināt bibliotēkas novadpētniecības darbu?
5. Ar ko bibliotēkai jāveido sadarbība novadpētniecības darba jomā? Kā novērst novadpētniecības darba dublēšanu?
6. Pēdējos gados bibliotēku novadpētniecības krājumā arvien biežāk iekļauj lietišķos, audiovizuālos, lingvistisko, u.c. materiālus, kurus komplektēt nav bibliotēkas tiešais uzdevums (veci zābaki, monētas, skaņu plates, sadzīves priekšmeti, seni darbarīki, u.c.). Vai tas ir lietderīgi?
7. Lietotāju iesaistīšana novadpētniecības kolekciju veidošanā — vai Latvijā tas varētu būt perspektīvi?
8. Kā popularizēt novadpētniecības krājumu, kolekcijas? Kuras no publicitātes platformām izvēlēties, vai ir lietderīgi dublēt informāciju visur (bibliotēkas tīmekļa vietne, pašvaldības tīmekļa vietne, Bibliotēku portāls, Kultūras karte, *Draugiem.lv*, emuārs, *www.latvijaslegendas.lv*, Vikipēdija, u.c.)?
9. Novadpētniecības resursu digitalizācija: nepieciešamība, iespējas, problēmas.
10. Kas, jūsuprāt, ir vissteidzamāk risināmās problēmas bibliotēku novadpētniecības darbā Latvijā?

Bibliotēku attīstības centrs

Latvijas Nacionālā bibliotēka

Mūkusalas iela 3, 8.st., 801.kab.

Rīga, LV-1423, Latvija

Tālr. 67716049

Marlena.Krasovska@lnb.lv